|  |
| --- |
| REPUBLIKA HRVATSKAOSJEČKO-BARANJSKA ŽUPANIJA**OPĆINA VLADISLAVCI****Općinski načelnik** |

KLASA: 022-05/14-01/7

URBROJ: 2158/07-03-14-3

Vladislavci, 18. ožujka 2014.

 Temeljem članka 35. b Zakona o lokalnoj i područnoj (regionalnoj) samoupravi («Narodne novine» br. 33/01., 60/01., 129/05., 109/07., 125/08.,36/09., 150/11., 144/12 i 19/13) te članka 37. Statuta Općine Vladislavci («Službeni glasnik» br. 3/13.) na 7. sjednici Općinskog vijeća Općine Vladislavci, Općinski načelnik podnosi

**POLUGODIŠNJE IZVJEŠĆE O RADU OPĆINSKOG NAČELNIKA ZA RAZDOBLJE SRPANJ – PROSINAC 2013. GODINE**

Podnosim izvješće o svom radu za razdoblje srpanj – prosinac 2013. godine.

Stanje žiro-računa na dan 31.12.2013. iznosilo je 639.524,51 kn, a stanje blagajne iznosilo je 4.239,46 kn.

U razdoblju od 1. 7. do 31.12.2013. prihodi koje je Općina Vladislavci ostvarila iznosili su:

*PRIHODI – POMOĆI*

* Tekuće pomoći (Državni proračun) 72.137,31 kn
* Tekuće pomoći (Državni proračun) 1.200,00 kn

za predstavnika Mađarske nacionalne manjine

* Kapitalne pomoći (Županijski proračun) 200.000,00 kn

za izgradnju Vodovoda

* Kapitalne pomoći (Županijski proračun) 15.000,00 kn

za projektnu dokumentaciju za mrtvačnicu u Dopsinu

* Tekuće pomoći (Županijski proračun) 64.600,00 kn

za ogrjev korisnika socijalne skrbi

* Tekuće pomoći (Županijski proračun) 2.000,00 kn

za Konjičku udruga Slavonija i Baranja Ernestinovo

*Sveukupno primljene pomoći u razdoblju od 1. 7. do 31.12 .2013. godine iznosile su*

*354.937,31 kn.*

**Od radova u drugoj polovici 2013. godine istaknuo bih:**

* Nastavak izgradnje sekundarne vodovodne mreže u Dopsinu i Hrastinu
* Upis mrtvačnice u Vladislavcima u zemljišne knjige
* Završetak izgradnje vatrogasnog doma u Hrastinu i puštanje u uporabu
* Kupovina ukrasnih bunara za vodovod i priprema terena za postavljanje istih
* Nastavak aktivnosti legalizacije bespravno sagrađenih objekata u vlasništvu Općine Vladislavci

**Od tekućih poslova u drugoj polovici 2013. godine istaknuo bih:**

Kao upravitelj Komunalnog pogona usmjeravao sam djelatnike Komunalnog pogona i brinuo o redovitom i urednom obavljanju poslova.

Za realizaciju ciljeva je bio odgovoran donačelnik gospodin Ivan Farkaš koji je pomogao da se poslovi brže završe. Poslovi komunalnog pogona sastojali su se od radova na održavanju javnih površina, groblja i obavljanju ukopa.

Brinuli smo o sigurnosti djelatnika komunalnog pogona te su djelatnici obavili redoviti liječnički pregled i opremljeni su radnom i zaštitnom odjećom i obućom.

Također sam nadzirao provođenje programa Javnih radova gdje smo u prosincu dodatno zaposlili programom javnih radova 12 osoba u programu pomoć u kući i jedna osoba za rad u udruzi KUB Vladislavci.

* Za objekt mrtvačnice u Hrastinu smo ishodili energetsku suglasnost te objekt priključili na struju
* Nastavili smo suradnju sa LAG-om Vuka-Dunav te je završena razvojna strategija
* Izrađen je plan zaštite i spašavanja i procjena ugroženosti stanovništva
* Izvršen je pregled i ispitivanje elektroinstalacija i strojeva na imovini u vlasništvu Općine
* Pokrenuli smo energetske preglede objekata u vlasništvu Općine Vladislavci
* Prijavili smo se na natječaj Ministarstva turizma za financiranje izrade projektne dokumentacije za izgradnju biciklističke staze
* Prijavili smo se na natječaj Fonda za zaštitu okoliša te su nam odobrena sredstva za nabavku eko otoka i posuda za otpad za svako kućanstvo
* Djelatnice jedinstvenog upravnog odjela su poslani na edukaciju za polaganje državnog stručnog ispita za arhivara
* Primljene su dvije djelatnice na stručno osposobljavanje koje svakodnevno pomažu radu Jedinstvenog upravnog odijela
* Sudjelovali smo sa pokroviteljstvom „Ivanjskog sijela“
* Sudjelovali smo sa pokroviteljstvom „Ivanjskog jahanja“
* Sudjelovali smo sa pokroviteljstvom dječje manifestacije „Igra kolo““
* Darivali smo poklonima djecu povodom Svetog Nikole
* Darivali smo učenike prvog razreda OŠ Mate Lovraka školskim priborom
* U suradnji sa županijskim savjetom mladih OBŽ smo provodili program besplatnog tečaja samoobrane za mlade sa područja Općine.
* Provodili smo aktivnost zimskog održavanja cesta te aktivnost deratizacije
* Izradili smo elaborat za izgradnju autobusnih stajališta
* U suradnji sa Crvenim križem sudjelovali smo u podjeli hrane socijalno ugroženim kućanstvima
* Nastavili smo program sufinanciranja umjetnog osjemenjivanja goveda
* Nastavili smo financirati troškove stomatološke ordinacije, troškove predškolske ustanove te troškove stanovanja socijalno ugroženih obitelji
* Sufinancirali smo nabavku kolica za invalidnog dječaka u Hrastinu.
* Nastavili smo sa provođenjem programa sufinanciranja studenata kroz isplatu stipendija te plaćanja studentskih i učeničkih autobusnih karata.
* Prevencijom zaštite od požara smo su u skladu sa zakonskim regulativama financirali rad dobrovoljnih vatrogasnih društava Vladislavci i Hrastin.
* Financirali obnovu kuće mještanina koja je izgorila u požaru.
* Izradili smo plan zaštite i spašavanja
* Izradili smo Procjenu ugroženosti od požara i plan zaštite od požara
* Izradili smo Pravilnik zaštite od požara
* Pomagali smo u opskrbi stanovništva pitkom vodom
* Financirali smo rad udruga na području Općine Vladislavci sukladno financijskim sredstvima
* Reagirali smo prema klubovima zastupnika u Hrvatskom Saboru za probleme ukidanja područja posebne državne skrbi
* Uključili smo se u projekt AGRI-CONTO-CLEEN sa Poljoprivrednim fakultetom u Osijeku za besplatnu analizu poljoprivrednih tla na području Općine Vladislavci
* Djelatnici komunalnog pogona su sudjelovali u izgradnji sjenice u školskom vrtu te se na taj način uključili kao partneri projektu škole u prirodi.
* Općina Vladislavci je dobila Jubilarnu Povelju zahvalnosti Hrvatskog Crvenog križa, Gradskog društva Crvenog križa Osijek za izniman doprinos razvitku suradnje te osnaživanje i unaprjeđenje programa i djelatnosti te humanitarnih ciljeva

Poslove odvoza komunalnog otpada obavljali su ovlašteni koncesionari, s kojima je odranije sklopljen ugovor. Poslovi su obavljani redovito bez zastoja, u skladu s mogućnostima proračuna.

U drugoj polovici 2013. godine radili smo jednu izmjenu proračuna (rebalans) i to 19.12.2013. radi usklađivanja proračuna sa stvarnim prihodima i rashodima.

Od značajnijih ovlasti koje su općinskom načelniku dodijeljene Zakonom o lokalnoj i područnoj (regionalnoj) samoupravi, nisam se koristio niti jednom.

U navedenom vremenskom roku sam sudjelovao na 197 radnih sastanaka sa inicijativom pokretanja projekata i razvoja naselja te u sklopu toga sam u više navrata bio u direktnom kontaktu sa nadležnim institucijama kao što su ministarstva, agencije, uredi i Osječko-baranjska županija.

Jedinstveni upravni odjel savjesno je i uredno obavljao poslove u svojim zakonskim okvirima.

Poduzimane su mjere za redovitu naplatu prihoda.

Uzevši u obzir sve navedeno i s obzirom na male prihode osobno sam zadovoljan sa svime što smo uspjeli napraviti u drugom polugodištu 2013. godine.

Općinski načelnik

Marjan Tomas